မစ္ဆရိယသုတ်

(၄)သုတ် ရှိပါသည်။

-အံ၊၂၊၂၃၂။ အံ၊မြန်၊၂၊၂၉၆။

-အင်္ဂုတ္တရနိကာယ၊ ပဉ္စကနိပါတ၊ ၅-ပဉ္စမပဏ္ဏာသက၊ (၂၅) ၅-ဒုစ္စရိတဝဂ္ဂ၊ နဝမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် အာဝါသ၊ ကုလ၊ လာဘ၊ ဝဏ္ဏ-ဟူသော မစ္ဆရိယလေးပါး သဒ္ဓါဒေယျဝိနိပါတ တရားငါးပါးတို့နှင့် ပြည့်စုံသော ကျောင်းထိုင်ရဟန်းကွယ်လွန်လျှင် ငရဲသို့ရောက်မည်။ ယင်းမစ္ဆရိယလေးပါး၊ သဒ္ဒါဒေယျဝိနိပါတ တရားငါးပါးမရှိသော ကျောင်းထိုင်ရဟန်းကွယ်လွန်လျှင် နတ်ပြည်သို့ရောက်လိမ့်မည်ဟု ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။

-အံ၊၂၊၂၃၂-၃။ အံ၊မြန်၊၂၊၂၉၇။

-အင်္ဂုတ္တရနိကာယ ... ဒသမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် အာဝါသ၊ ကုလ၊ လာဘ၊ ဝဏ္ဏ၊ ဓမ္မ-ဟူသော မစ္ဆရိယငါးပါးရှိသော ကျောင်းထိုင်ရဟန်းကွယ်လွန်လျှင် ငရဲသို့ရောက်မည်။ ယင်းမစ္ဆရိယငါးပါးမရှိသော ကျောင်းထိုင်ရဟန်း ကွယ်လွန်လျှင် နတ်ပြည်သို့ရောက်လိမ့်မည်ဟု ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။

-အံ၊၂၊၄၁၁။ အံ၊မြန်၊၂၊၅၀၈။

-အင်္ဂုတ္တရနိကာယ၊ သတ္တကနိပါတ၊ ၁-ဓနဝဂ္ဂ၊ ဒသမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် အနုနယ၊ ပဋိဃ၊ ဒိဋ္ဌိ၊ ဝိစိကိစ္ဆာ၊ မာန၊ ဣဿာ၊ မစ္ဆရိယ-ဟူသော သံယောဇဉ်ခုနစ်ပါးကို ရဟန်းတို့အား ဘုရားရှင် ဟောကြားတော်မူသည့်သုတ်။

-အံ၊၃၊၂၅၁။ အံ၊မြန်၊၃၊၂၅၁။

-အင်္ဂုတ္တရနိကာယ၊ နဝကနိပါတ၊ ၂-ဒုတိယပဏ္ဏာသက၊ (၇) ၂-သတိပဋ္ဌာနဝဂ္ဂ၊ သတ္တမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် အာဝါသ၊ ကုလ၊ လာဘ၊ ဝဏ္ဏ၊ ဓမ္မ-ဟူသော မစ္ဆရိယငါးပါးတို့ကို ပယ်ဖျောက်နိုင်ရန် သတိပဋ္ဌာန် လေးပါးတို့ကို ပွားများရမည်ဟု ရဟန်းတို့အား ဘုရားရှင် ဟောတော်မူသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ
 ကိုးကား 

Category:အင်္ဂုတ္တရနိကာယ်